Cory Conacher

Cory Conacher (* 14. december 1989, Burlington, Kanada) je kanadský profesionálny hokejista hrajúci na pozícii centra.

 Klubový hokej 
V úspešnej sezóne 2010/11 strávenej v súťaži NCAA v klube Canisius College, podpísal tri skúšobné amatérske zmluvy s klubmi AHL. Dva zápasy odohral za Rochester Americans, tri ďalšie stretnutia za Cincinnati Cyclones a päť za Milwaukee Admirals. Pred sezónou 2011/12 podpísal svoj prvý profesionálny kontrakt s klubom Norfolk Admirals v súťaži AHL. Klub je farmárskym celkom klubu Tampy Bay Lightning.
Pre svoju nižšiu postavu nebol nikdy draftovaný klubom NHL. Pred sezónou 2011/12 sa zúčastnil predsezónneho kempu klubu Tampa Bay Lightning. V kempe zaujal a postupne sa mu začala otvárať cesta do NHL. Nasledujúci ročník ešte začal na farme v klube Syracuse Crunch, ale počas sezóny sa už prepracoval aj do prvého tímu Tamby Bay Lightning. Sezónu dokončil v klube Ottawa Senators, kde bol vymenený. Pred sezónou 2013/14 si vybojoval stabilné miesto v prvom tíme Ottawy Senators. V drese Senators odohral v sezóne 60 stretnutí v ktorých zaznamenal 20 kanadských bodov za 4 góly a 16 asistencií. 


Sezónu, ale dokončil v tíme Buffalo Sabres za ktoré nastúpil v 19 zápasoch. 30. júna 2014 sa stal voľným hráčom. Už 1.júla podpísal, ako voľný hráč zmluvu s klubom New York Islanders za 600 000 dolárov. Z úvodných 29 zápasov sezóny nastúpil Conacher za Islanders len v 15 stretnutiach. 12. decembra bol preradený do farmárskeho mužstva Bridgeport Sound Tigers. 2.marca 2015 bol vymenený do klubu Vancouver Canucks, kde sa stal hráčom farmarského tímu canucks, ktorým je klub Utica Comets. Opačným smerom putoval center Justin Jeffrey.

 Profesionálna kariéra - Základná časť 
 Sezóna  Súťaž  Klub  Stretnutia  Góly  Asistencie  Body 2011/12   AHL  Norfolk Admirals  75  39  41  80 2012/13   AHL  Syracuse Crunch  36  12  16  28 2012/13   NHL  Tampa Bay Lightning  35  9  15  24 2012/13   NHL  Ottawa Senators  12  2  3  5 2013/14   NHL  Ottawa Senators  60  4  16  20 2013/14   NHL Buffalo Sabres  19  3  3  6 2014/15   NHL  New York Islanders  15  1  2  3 2014/15   AHL  Bridgeport Sound Tigers  28  5  18  23 2014/15   AHL  Utica Comets  2  7  9  16  2015/16   NLA  SC Bern  -  -  -  -

 Profesionálna kariéra - Play off 
 Sezóna  Súťaž  Klub  Stretnutia  Góly  Asistencie  Body  2010/11   AHL  Milwaukee Admirals  5  3  2  5 2011/12   AHL  Norfolk Admirals  18  2  13  15 2012/13   NHL  Ottawa Senators  8  3  0  3 2013/14   AHL  Utica Comets  23  5  3  8

 Externé odkazy 


Zdroj


Kategória:Kanadskí hokejisti
Kategória:Hráči Ottawa Senators
Kategória:Hráči Bridgeport Sound Tigers
Kategória:Hráči Buffalo Sabres
Kategória:Hráči Milwaukee Admirals
Kategória:Hráči New York Islanders
Kategória:Hráči Norfolk Admirals
Kategória:Hráči Rochester Americans
Kategória:Hráči SC Bern
Kategória:Hráči Syracuse Crunch
Kategória:Hráči Tampa Bay Lightning
Kategória:Hráči Lausanne HC
Kategória:Hráči HC Ambri-Piotta
Kategória:Osobnosti z Burlingtonu (Ontário)